Document ID: 32010D0669
Publication Date: 2010-09-27

Content:
DEĊIŻJONI TAL-KUNSILL
tas-27 ta' Settembru 2010
dwar il-pożizzjoni li għandha tittieħed mill-Unjoni Ewropea fil-Kunsill Konġunt tal-CARIFORUM-UE stabbilit mill-Ftehim ta' Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra, fir-rigward tal-emendament tal-Anness IV tal-Ftehim billi jiġu inkorporati l-impenji tal-Commonwealth tal-Baħamas
(2010/669/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
Wara li kkunsidra l-proposta mill-Kummissjoni Ewropea,
Billi:
(1)
Il-Ftehim ta' Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra (1) (il-“Ftehim”), ġie ffirmat fil-15 ta' Ottubru 2008, u ġie applikat b’mod provviżorju mid-29 ta' Diċembru 2008.
(2)
L-Artikolu 63 tal-Ftehim jistabbilixxi li n-negozjati tal-iskeda tal-impenji fis-servizzi u l-investiment għall-Commonwealth tal-Baħamas għandhom jiġu ffinalizzati mhux aktar tard minn sitt xhur mill-iffirmar tal-Ftehim.
(3)
Dawn in-negozjati ġew konklużi b’suċċess fil-25 ta' Jannar 2010.
(4)
Ir-riżultati ta' dawn in-negozjati għandhom jiġu stabbiliti f’Deċiżjoni tal-Kunsill Konġunt tal-CARIFORUM-KE stabbilita mill-Ftehim.
(5)
Għaldaqstant, l-Unjoni għandha tieħu l-pożizzjoni fi ħdan il-Kunsill Konġunt tal-CARIFORUM-KE kif stabbilita fl-abbozz ta' Deċiżjoni anness ma' din id- Deċiżjoni,
ADOTTA DIN ID-DEĊIŻJONI:
Artikolu Uniku
Il-pożizzjoni li għandha tittieħed mill-Unjoni Ewropea fil-Kunsill Konġunt tal-CARIFORUM-KE stabbilit mill-Ftehim ta' Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra, fir-rigward tal-emendament tal-Anness IV tal-Ftehim għandha tkun ibbażata fuq l-abbozz ta' Deċiżjoni tal-Kunsill Konġunt tal-CARIFORUM-KE li huwa anness ma' din id- Deċiżjoni. Madankollu, jista’ jintlaħaq qbil dwar bidliet formali f’dak l-abbozz ta' Deċiżjoni li ma jaffettwawx is-sustanza tiegħu mingħajr ma jkun meħtieġ l-emendament ta' din id-Deċiżjoni.
Magħmul fi Brussell, is-27 ta’ Settembru 2010.

Metadata:
Eurovoc Level 1 Categories: 100161
100143
Eurovoc Level 2 Categories: 100279
100170
100171
100282
Eurovoc Level 3 Categories: 3461
2460
3489
5083
5259
All Eurovoc Categories: 209
2095
3077
4567
5083